CELEX: 22014D0200
Language: hu
Date: 2014-09-25 00:00:00
Title: Az EGT Vegyes Bizottság 200/2014 határozata (2014. szeptember 25.) az Európai Gazdasági Térségről szóló megállapodás XXI. mellékletének (Statisztika) módosításáról [2015/1268]

30.7.2015   
            
            
               HU
            
            
               Az Európai Unió Hivatalos Lapja
            
            
               L 202/54
            
         AZ EGT VEGYES BIZOTTSÁG 200/2014 HATÁROZATA
   (2014. szeptember 25.)
   az Európai Gazdasági Térségről szóló megállapodás XXI. mellékletének (Statisztika) módosításáról [2015/1268]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az Európai Unió-beli nemzeti és regionális számlák európai rendszeréről szóló, 2013. május 21-i 549/2013/EU európai parlamenti és tanácsi rendeletet (1) a 2014. április 8-i 58/2014 EGT vegyes bizottsági határozat (2) foglalta bele az EGT-megállapodásba.
            
         
               (2)
            
            
               A megfelelően indokolt kérelem hatáskörrel rendelkező felügyeleti hatóságnak történő benyújtására vonatkozóan az 549/2013/EU rendelet 6. cikkének (3) bekezdésében meghatározott 2013. október 17-i határidőt ezért ki kell igazítani, hogy az EFTA-államok eltérést kérhessenek a 6. cikk (1) és (2) bekezdése szerint.
            
         
               (3)
            
            
               Az EGT-megállapodás XXI. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XXI. mellékletének 19z. pontja (549/2013/EU európai parlamenti és tanácsi rendelet) a következőképpen módosul:
   
               1.
            
            
               A b) és a c) kiigazítás számozása c)-re, illetve d)-re változik.
            
         
               2.
            
            
               A szöveg a következő kiigazítással egészül ki:
               
                           „b)
                        
                        
                           Az EFTA-államok tekintetében a 6. cikk (3) bekezdésében a »2013. október 17-ig« szövegrész helyébe az »a 2014. szeptember 25-i 200/2014 EGT vegyes bizottsági határozat hatálybalépését követő 3 hónapig« szövegrész lép.”
                        
                     
         2. cikk
   Ez a határozat 2014. szeptember 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. szeptember 25-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 174., 2013.6.26., 1. o.
   
   
      (2)  HL L 256., 2014.8.28., 35. o.
   
   
      (3)  Alkotmányos követelmények fennállását nem jelezték.